pythainlp/thai-financial-dataset huggingface dataset:
ข้อมูลสรุป (Executive Summary)

บริษัท ไดอาน่าดีพาร์ทเม้นท์สโตร์ จำกัด (มหาชน) “Diana /
บริษัทฯ”ประกอบธุรกิจค้าปลีกประเภทห้างสรรพสินค้า
โดยมุ่งเน้นที่จะนำเสนอบริการสำหรับสมาชิกทุกคนในครอบครัว
ที่ต้องการใช้ชีวิตส่วนหนึ่งเพื่อการพักผ่อน และจับจ่ายใช้สอยสิ่งของเครื่องใช้ต่างๆ ในชีวิตประจำวัน
Dianaได้จัดให้มีสินค้าและบริการแบบครบวงจรในราคาที่สมเหตุสมผล
มีการบริการที่อบอุ่นและเป็นมิตร นอกจากนี้ Diana
ยังพยายามส่งเสริมสนับสนุนวัฒนธรรมและประเพณีอันดีงามของประเทศและของท้องถิ่นในภาคใต้อย่างต่อเนื่องมา
ทั้งนี้เพื่อต้องการที่จะให้ลูกค้ามีความรู้สึกถึงการเป็นส่วนหนึ่งของ Diana
และทำให้ทุกครั้งที่ลูกค้าเข้ามาซื้อของและใช้บริการของ Diana ได้เกิดความประทับใจอย่างที่สุด

บริษัทฯ มีรายได้หลักมาจากการขายสินค้า และมีรายได้อื่นๆ เป็นรายได้จากการให้เช่าพื้นที่
และการให้บริการใช้พื้นที่ ซึ่งปัจจุบันได้เปิดดำเนินการอยู่ 2 สาขา คือ สาขาศรีภูวนารถ
(หาดใหญ่) และสาขาปัตตานี นอกจากนี้บริษัทฯยังมีบริษัทย่อยคือ บริษัทไดอาน่าคอนวีเนี่ยน สโตร์
จำกัด ซึ่งประกอบธุรกิจประเภทร้านสะดวกซื้อ (Convenience Store)
ปัจจุบันบริษัทฯมีทุนจดทะเบียนทั้งสิ้น 130 ล้านบาท

ในปี 2547
บริษัทฯได้ดำเนินการปรับปรุงตกแต่งภายนอกอาคารด้านหน้าอาคารห้างสรรพสินค้าและปรับปรุงตกแต่งพื้นที่ให้เช่ารวมทั้งเพิ่มสิ่งอำนวยความสะดวกในการจับจ่ายใช้สอย
เช่น การซ่อมแซมตกแต่งในส่วนของน้ำตกภายในอาคาร
เพิ่มความสวยงามและสร้างบรรยากาศใหม่ๆภายในพื้นที่ขายหลายจุด
ทั้งนี้เพื่อเพิ่มความสามารถในการแข่งขันและรองรับการเปิดตัวของคู่แข่งรายใหม่ในอำเภอหาดใหญ่
จังหวัด สงขลา และที่สาขาจังหวัดปัตตานีก็เช่นกัน
บริษัทฯได้ดำเนินการปรับปรุงอาคารห้างสรรพสินค้าทั้งภายในและภายนอกทั้งหมดโดยลงทุนบางส่วนร่วมกับซัพพลายเออร์
เพื่อเพิ่มความสามารถในการแข่งขันและรองรับการเปิดตัวของคู่แข่งรายใหม่เช่นกัน อย่างไรก็ดี
ในปี 2547 ต่อเนื่องมาจนถึงปัจจุบัน
บริษัทฯได้รับผลกระทบจากการเกิดเหตุการณ์ความไม่สงบในเขตสามจังหวัดชายแดนภาคใต้
ซึ่งยังไม่มีทีท่าว่าจะยุติลงได้รวดเร็ว
ทำให้รายได้ต่างๆของบริษัทฯยังไม่สามารถเพิ่มได้อย่างที่ประมาณการไว้หลังจากที่มีการปรับปรุงอาคารสถานที่ไปได้ระยะหนึ่งแล้ว

กลุ่มลูกค้าเป้าหมายของบริษัทฯ คือ ประชาชนในท้องถิ่น อันได้แก่ กลุ่มนักเรียน นักศึกษา กลุ่มวัยรุ่น
กลุ่มวัยทำงาน และกลุ่มครอบครัว ที่มีรายได้ปานกลางถึงรายได้สูง
โดยทางบริษัทฯมุ่งเน้นกิจกรรมการตลาด และกิจกรรมส่งเสริมการขายต่างๆมายมาย อาทิเช่น
การจัดกิจกรรมเปิดตัวสินค้า งานแสดงสินค้า งานมินิคอนเสิร์ต เป็นต้น
รวมทั้งการโฆษณาประชาสัมพันธ์โดยผ่านสื่อต่างๆ ทั้งทางวิทยุ สื่อสิ่งพิมพ์ ป้ายโฆษณา แผ่นปลิว
และสื่อต่างๆ ในการประชาสัมพันธ์ที่เข้าถึงกลุ่มเป้าหมาย

นอกจากนี้ บริษัทฯ ได้ตระหนักถึงความสำคัญของการพัฒนาบุคลากรในทุกระดับอย่างต่อเนื่อง
สนับสนุนให้มีการพัฒนาเพิ่มพูนความรู้ ความสามารถ ทักษะ
โดยการฝึกอบรมและดูงานทั้งในและนอกสถานที่อย่างต่อเนื่องเพื่อนำมาพัฒนา
และสร้างบรรยากาศที่ดี เพื่อก่อให้เกิดประโยชน์สูงสุดต่อพนักงานและองค์กร
การรับรองความถูกต้องของข้อมูล

“ ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัท
หรือผู้ดำรงตำแหน่งบริหารสูงสุดในสายงานบัญชี ข้าพเจ้าขอรับรองว่า ข้อมูลดังกล่าวถูกต้องครบถ้วน
ไม่เป็นเท็จ ไม่ทำให้ผู้อื่นสำคัญผิด หรือไม่ขาดข้อมูลที่ควรต้องแจ้งในสาระสำคัญ นอกจากนี้
ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 12 กุมภาพันธ์ 2548
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้ นางวดีวรรณ จันทรัศมี เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางวดีวรรณ จันทรัศมี กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

ชื่อ ตำแหน่ง ลายมือชื่อ

1. นายบรรจบ จันทรัศมี ประธานกรรมการบริษัทฯ

2. นายเนตร จันทรัศมี ประธานกรรมการบริหารและ

  กรรมการผู้จัดการ

3. นางวดีวรรณ จันทรัศมี กรรมการ รองกรรมการผู้จัดการ

4. นายนิกข์ เลาหะกุล กรรมการบริหาร

ชื่อ ตำแหน่ง ลายมือชื่อ

5. นางทิวาทิพย์ ศรีมาจันทร์ กรรมการบริหาร

6. นางสุพพตา ศิลปธีรธร กรรมการบริหารและผู้อำนวยการ ฝ่ายบัญชีและการเงิน

ชื่อ ตำแหน่ง ลายมือชื่อ

ผู้รับมอบอำนาจ นางวดีวรรณ จันทรัศมี กรรมการ รองกรรมการผู้จัดการ

การรับรองความถูกต้องของข้อมูล

“ ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้สอบทานแล้ว
และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ ข้าพเจ้าได้มอบหมายให้ นางวดีวรรณ จันทรัศมี
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นางวดีวรรณ
จันทรัศมี กำกับไว้ ข้าพเจ้าจะถือว่าไม่ใช่ข้อมูลที่ข้าพเจ้าได้สอบทานแล้วดังกล่าวข้างต้น”

ชื่อ ตำแหน่ง ลายมือชื่อ

1. นายศิริพงษ์ จันทรัศมี รองประธานกรรมการบริษัทฯ

2. นายธรรมนูญ โกวิทยา รองประธานกรรมการบริษัทฯ

3. นายสืบตระกูล สุนทรธรรม กรรมการ

4. ดร.สมภพ เจริญกุล กรรมการ

5. นายชัยวัฒน์ พงศ์พิศิษฎ์สกุล กรรมการบุคคลภายนอกและ

กรรมการตรวจสอบ

6. น.ส.พรรณพิมล โกมลภิส ประธานกรรมการตรวจสอบ

7. นายผดุงพันธ์ จันทโร กรรมการตรวจสอบ

ชื่อ ตำแหน่ง ลายมือชื่อ

ผู้รับมอบอำนาจ นางวดีวรรณ จันทรัศมี กรรมการ รองกรรมการผู้จัดการ
6. โครงการในอนาคต

สำหรับแผนการปรับปรุงพื้นที่ขายในปี 2547 ที่ได้มีการดำเนินการตามแผนไปแล้วนั้น
ที่สาขาปัตตานีได้ดำเนินการปรับปรุงอาคารห้างสรรพสินค้าทั้งภายในและภายนอกของสาขาทั้งหมด
โดยลงทุนบางส่วนร่วมกับซัพพลายเออร์ โดยที่บริษัทได้ปรับปรุงเสร็จเรียบร้อยแล้ว
ทั้งนี้เพื่อเพิ่มความสามารถในการแข่งขันและรองรับการเปิดตัวของคู่แข่งรายใหม่ ซึ่งบริษัท
คาดว่าหลังจากปรับปรุงในครั้งนี้จะทำให้บริษัทฯได้รับผลตอบแทนจากการปรับปรุง
โดยจะมีรายได้เพิ่มขึ้น แต่เนื่องจากการแข่งขันค่อนข้างรุนแรงในพื้นที่เขตภาคใต้ตอนล่าง
และมีเหตุการณ์ที่อยู่นอกวิสัยจะควบคุมได้ด้วยตัวบริษัทเอง อันได้แก่
เหตุการณ์ความไม่สงบในสามจังหวัดชายแดน ซึ่งยังไม่มีท่าทีว่าจะยุติลงได้ง่าย
ประกอบกับการแข่งขันกับห้างข้ามชาติเพื่อช่วงชิงส่วนแบ่งการตลาดในพื้นที่ดังกล่าว
จึงทำให้การเพิ่มขึ้นของรายได้ของบริษัทฯตามที่ประมาณการณ์ไว้ค่อนข้างมีอุปสรรค
ส่วนที่สาขาศรีภูวนารถ (หาดใหญ่) ก็ได้ปรับปรุงตกแต่งภายนอกอาคารด้านหน้าห้างสรรพสินค้า
และปรับปรุงตกแต่งพื้นที่ให้เช่ารวมทั้งเพิ่มสิ่งอำนวยความสะดวกในการจับจ่ายใช้สอยให้กับลูกค้าเพื่อเพิ่มความสามารถในการแข่งขันและรองรับการเปิดตัวของคู่แข่งรายใหม่
ได้แก่ ห้างคาร์ฟูร์ อย่างไรก็ตาม โดยลักษณะของธุรกิจของห้างสรรพสินค้า
ทำให้มีความจำเป็นต้องปรับปรุงตกแต่ง
เปลี่ยนแปลงรูปลักษณ์ของสถานที่ประกอบการเพื่อเพิ่มความสวยงาม
สร้างบรรยากาศภายในพื้นที่ขายให้ดูดียิ่งขึ้น และมีการดึงดูดความสนใจจากลูกค้าอย่างต่อเนื่อง
ทั้งนี้เพื่อเพิ่มศักยภาพในการแข่งขันทางการตลาดและสร้างผลประโยชน์ในระยะยาวให้ Diana
ต่อไป
เอกสารแนบ 1

รายละเอียดเกี่ยวกับผู้บริหารและผู้มีอำนาจควบคุมของบริษัท (ณ 31 ธันวาคม 2548)

1.  ให้แสดงรายละเอียดของผู้บริหารหรือผู้มีอำนาจควบคุมตามตาราง ดังนี้

[TABLE]
เอกสารแนบ 3

 รายงานของคณะกรรมการตรวจสอบประจำปี 2548

เรียน ผู้ถือหุ้น บริษัท ไดอาน่าดีพาร์ทเม้นท์สโตร์ จำกัด (มหาชน)

ในปี 2548
สภาพการแข่งขันทางธุรกิจและเหตุการณ์ความไม่สงบทางชายแดนภาคใต้ยังคงเป็นเช่นเดียวกับปี
2547 ดังนั้น บริษัท ไดอาน่าดีพาร์ทเม้นท์สโตร์ จำกัด (มหาชน)
จึงยังคงได้รับผลกระทบทั้งทางตรงและทางอ้อมเช่นเดียวกับปีที่แล้ว

คณะกรรมการตรวจสอบบริษัท ไดอาน่าดีพาร์ทเม้นท์สโตร์ จำกัด (มหาชน)
ที่ได้รับการแต่งตั้งจากบริษัทฯ ประกอบไปด้วยบุคคล 3 ท่านได้แก่ นางสาวพรรณพิมล โกมลภิส
เป็นประธานคณะกรรมการตรวจสอบ นายผดุงพันธ์ จันทโร และนายชัยวัฒน์ พงศ์พิศิษฎ์สกุล
เป็นกรรมการตรวจสอบ
ซึ่งก็ได้ปฏิบัติหน้าที่ตามที่ระบุไว้ในกฎบัตรคณะกรรมการตรวจสอบเช่นเดียวกับปีที่แล้วมา

ในรอบปี 2548 คณะกรรมการตรวจสอบได้จัดให้มีการประชุมรวม 4 ครั้ง ไตรมาสละครั้ง
ทั้งนี้ได้มีการนำส่งรายงานการประชุมของคณะกรรมการตรวจสอบทุกครั้งไปยังคณะกรรมการบริษัทฯ
และได้บรรจุในวาระการประชุมของคณะกรรมการบริษัทฯไว้
การประชุมของคณะกรรมการตรวจสอบในปี 2548 ยังคงแบ่งเป็น 2 ช่วง เช่นเดียวกับปีที่แล้ว ดังนี้

ช่วงแรก คณะกรรมการตรวจสอบประชุมร่วมกับฝ่ายตรวจสอบภายในและฝ่ายบัญชีของบริษัทฯ
เพื่อรับทราบและติดตามผลการตรวจสอบของฝ่ายตรวจสอบภายใน
และสอบทานงบการเงินรายไตรมาสที่ฝ่ายบัญชีนำเสนอให้มีความถูกต้องและเปิดเผยที่เพียงพอ

ช่วงที่ 2 คณะกรรมการตรวจสอบประชุมร่วมกับฝ่ายบริหารของบริษัทฯ เพื่อติดตามและซักถาม
และเพื่อให้ได้ข้อมูลว่า ฝ่ายบริหารได้บริหารงานเป็นไปตามนโยบายของบริษัทฯ มีการจัดการที่ดี
มีความโปร่งใส มีคุณธรรมและมีผลประโยชน์ทับซ้อนหรือไม่ รวมทั้งให้คำปรึกษา
แนะนำแก่ฝ่ายบริหารในด้านที่คณะกรรมการตรวจสอบมีความรู้ความชำนาญ

ในการประชุมสอบทานงบการเงินไตรมาสที่ 4 ซึ่งสอบทานงบการเงินสำหรับปี สิ้นสุดวันที่ 31
ธันวาคม 2548 นั้น คณะกรรมการตรวจสอบได้ประชุมปรึกษาหารือร่วมกับผู้สอบบัญชีของบริษัทฯ
และเนื่องจากผู้สอบบัญชีรายเดิมได้ครบกำหนดวาระตามที่ตลาดหลักทรัพย์กำหนดไว้
คณะกรรมการตรวจสอบจึงได้พิจารณาคัดเลือกผู้สอบบัญชีรายใหม่สำหรับปี 2549 ซึ่งได้แก่ บริษัท
เอส พี ออดิท จำกัด โดยมีค่าธรรมเนียมวิชาชีพตรวจสอบบัญชี เป็นจำนวนรวม 700,000 บาท
ทั้งนี้ได้มีการนำเสนอต่อที่ประชุมคณะกรรมการบริษัทฯ
เพื่อพิจารณาอนุมัติก่อนนำเสนอในที่ประชุมสามัญผู้ถือหุ้นต่อไป

ผลของการปฏิบัติงานดังกล่าวข้างต้น คณะกรรมการตรวจสอบ
ไม่พบรายการหรือเหตุการณ์ใดที่ผิดปกติที่มีนัยสำคัญ
ท้ายนี้คณะกรรมการตรวจสอบขอขอบคุณคณะผู้บริหารของบริษัทฯ
ที่ให้ความร่วมมือและให้ข้อมูลแก่คณะกรรมการตรวจสอบอย่างดียิ่ง

ในนามคณะกรรมการตรวจสอบ

(นางสาวพรรณพิมล โกมลภิส)

ประธานกรรมการตรวจสอบ
10. การควบคุมภายใน

สรุปความเห็นของคณะกรรมการบริษัทฯเกี่ยวกับความเพียงพอและความเหมาะสมของระบบการควบคุมภายในของบริษัท

จากรายงานการประชุมคณะกรรมการตรวจสอบประจำปี 2548 ซึ่งมีการประชุมจำนวน 4 ครั้ง
ร่วมกับผู้ตรวจสอบภายในเพื่อทบทวนแผนการตรวจสอบที่ผ่านมาและพิจารณาแผนการตรวจสอบประจำปี
2549 รวมทั้งได้สอบทานสรุปผลการตรวจสอบภายในของฝ่ายตรวจสอบภายใน
พบว่าบริษัทมีระบบการควบคุมภายในที่เหมาะสมและสำคัญๆ ดังนี้

1.  ในด้านองค์กร และสภาพแวดล้อม บริษัทฯ
    มีการจัดองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ

2.  ในด้านการบริหารความเสี่ยง
    คณะกรรมการตรวจสอบได้สอบถามเรื่องการบริหารความเสี่ยงทางด้านการเงิน
    พบว่าบริษัทมีการวางนโยบายเกี่ยวกับการเงินไว้แล้ว
    ส่วนในการบริหารความเสี่ยงทางด้านภัยธรรมชาติ
    ภัยเนื่องจากป่าเถื่อนและการกระทำด้วยเจตนาร้าย และภัยระเบิด
    ทางบริษัทก็มีนโยบายป้องกันไว้แล้วเช่นกัน

3.  ในด้านการควบคุมการปฏิบัติงานของฝ่ายบริหาร พบว่า

  3.1 มีการกำหนดอำนาจและระดับการอนุมัติการปฏิบัติงานให้ผู้บริหารที่เกี่ยวข้อง

  อย่างชัดเจน

  3.2 มีการแบ่งแยกหน้าที่สำคัญ ๆ ระหว่างผู้อนุมัติ ผู้ปฏิบัติ และผู้รายงานหรือจัดทำ

  บัญชี

  3.3 มีการป้องกันการเข้าถึงทรัพย์สินสำคัญ เช่น มีระบบสัญญาณเตือนภัย กำหนด

  รหัสผ่านในการบันทึกข้อมูลหรือเรียกใช้ข้อมูล ตามอำนาจหน้าที่ที่รับผิดชอบ

  เป็นต้น

  3.4 มีการตรวจนับสินค้า เพื่อตรวจสอบความมีอยู่จริงของทรัพย์สิน โดยเปรียบ

  เทียบกับข้อมูลทางบัญชีเป็นประจำ และสม่ำเสมอ

  3.5 มีระบบข้อมูลบัญชีที่เชื่อถือได้ และเป็นปัจจุบัน ซึ่งใช้ในการควบคุมภายในได้

  3.6 ในส่วนของบริษัทย่อย บริษัทได้แยกหน้าที่ที่สำคัญ ระหว่างผู้อนุมัติ ผู้ปฏิบัติ

  และผู้รายงานหรือจัดทำบัญชี โดยได้แยกหน้าที่ผู้รายงานหรือจัดทำบัญชี

  เป็นเจ้าหน้าที่จากบริษัทและมีการตรวจนับทรัพย์สินเป็นประจำและสม่ำเสมอ

  จากเจ้าหน้าที่ของบริษัท

4.  ในด้านระบบสารสนเทศและการสื่อสารข้อมูล บริษัทมีฝ่ายตรวจสอบภายใน คอย
    ตรวจสอบความถูกต้องสมบูรณ์และเป็นปัจจุบันของข้อมูลสม่ำเสมอ

5.  ในด้านระบบการติดตาม พบว่าบริษัทมีการประชุมเพื่อติดตามงานมาโดยตลอด
    นอกจากนี้ฝ่ายตรวจสอบภายใน
    ยังมีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ

คณะกรรมการตรวจสอบแสดงความเห็นว่า
บริษัทได้จัดให้มีระบบการควบคุมภายในที่เพียงพอและเหมาะสม
ทำให้บริษัทสามารถดำเนินงานได้อย่างมีประสิทธิภาพ และประสิทธิผล ซึ่งความเห็นดังกล่าว
เป็นความเห็นเฉพาะคณะกรรมการตรวจสอบ

อย่างไรก็ดี บริษัทได้จัดประชุมคณะกรรมการบริษัท ครั้งที่ 1/2549 เมื่อวันที่ 25 กุมภาพันธ์ 2549
โดยมีกรรมการอิสระของบริษัทเข้าประชุมด้วย
มีวาระประเมินความเพียงพอของระบบการควบคุมภายในโดยคณะกรรมการบริษัท
ได้ร่วมกันพิจารณาตอบแบบประเมินความเพียงพอของระบบการควบคุมภายใน
ซึ่งผลการประเมินพบว่า บริษัทได้จัดให้มีระบบการควบคุมภายในที่เพียงพอและเหมาะสม

การตรวจสอบภายใน ฝ่ายตรวจสอบภายใน
มีแผนงานตรวจสอบการปฏิบัติงานเปรียบเทียบกับคู่มือมาตรฐานการทำงาน
และมีการตรวจปฏิบัติงานตามแผนงานประจำปี
และแผนงานประจำเดือนรวมทั้งเพิ่มแผนการตรวจติดตามการแก้ไขปรับปรุงข้อบกพร่องจากหน่วยงานผู้รับตรวจเพื่อให้เกิดความแน่ใจว่าข้อบกพร่องที่ตรวจพบได้รับการแก้ไขอย่างจริงจังครบถ้วน
7. ข้อพิพาททางกฎหมาย

ในปีที่ผ่านมา บริษัท มี ข้อพิพาททางกฎหมายที่เป็นคดีที่มีผลกระทบด้านลบต่อสินทรัพย์มากกว่าร้อยละ
5 ของส่วนของผู้ถือหุ้น ณ วันสิ้นปีบัญชีล่าสุด โดยมีรายละเอียดดังต่อไปนี้

-   คดีแพ่งหมายเลขดำที่ 1276/2543 ศาลจังหวัดสงขลา

วันเริ่มคดี 22 มีนาคม พ.ศ. 2543

ระหว่าง นาย จงสันต์ ชินรักษ์ศิริ โจทก์

บมจ. ไดอาน่าดีพาร์ทเม้นท์สโตร์กับพวกรวม 6 คน จำเลย

บมจ. ไดอาน่าดีพาร์ทเม้นท์สโตร์ จำเลยที่ 1 นายเนตร จันทรัศมี จำเลยที่ 2 นางวดีวรรณ
จันทรัศมี จำเลยที่ 3 นายอมร เหลืองผดุงวงศ์ จำเลยที่ 4 นางสาว ศิริรัตน์ เจียรกุลสวัสดิ์
จำเลยที่ 5 นางสุพพตา ศิลปธีรธร จำเลยที่ 6

ฐานผิดสัญญาเช่า ละเมิด เจ้าของทรัพย์ใช้สิทธิติดตามทรัพย์คืน ชดใช้ค่าเสียหาย

จำนวนทุนทรัพย์ 1,173,628.26 บาท

ความคืบหน้าของคดี : ในศาลชั้นต้นโจทก์เป็นฝ่ายแพ้คดี
ส่วนในชั้นอุทธรณ์คดีอยู่ในระหว่างการพิจารณาคดีของศาลอุทธรณ์ภาค 9

ความเห็นของผู้บริหารเกี่ยวกับผลกระทบที่อาจเกิดขึ้นกับการดำเนินงานของบริษัท :
สำหรับคดีของนายจงสันต์ ชินรักษ์ศิริ บริษัทได้มอบหมายให้ทนายความต่อสู้คดีแล้ว
และในความเห็นเบื้องต้นของทนายความ
เห็นว่ามีข้อเท็จจริงในคดีและข้อกฎหมายที่เกี่ยวข้องที่จะทำให้มีโอกาสชนะคดีในชั้นอุทธรณ์ได้

-   คดีแพ่งหมายเลขดำที่ 2919 / 2544 ศาลจังหวัดสงขลา

วันเริ่มคดี 9 ตุลาคม พ.ศ. 2544

ระหว่าง นาย พงษ์ศักดิ์ มั่นคงวิวัฒน์ โจทก์

บมจ. ไดอาน่าดีพาร์ทเม้นท์สโตร์ จำเลย

ฐานความผิด ละเมิด , ผิดสัญญาจ้าง เรียกค่าเสียหาย

จำนวนทุนทรัพย์ 559,400 บาท

ความคืบหน้าของคดี : ในศาลชั้นต้นโจทก์เป็นฝ่ายแพ้คดี
ส่วนในชั้นอุทธรณ์คดีอยู่ในระหว่างการพิจารณาคดีของศาลอุทธรณ์ภาค 9

ความเห็นของผู้บริหารเกี่ยวกับผลกระทบที่อาจเกิดขึ้นกับการดำเนินงานของบริษัท :
สำหรับคดีของนายพงษ์ศักดิ์ มั่นคงวิวัฒน์ บริษัทได้มอบหมายให้ทนายความต่อสู้คดีแล้ว
และในความเห็นเบื้องต้นของทนายความ
เห็นว่ามีข้อเท็จจริงในคดีและข้อกฎหมายที่เกี่ยวข้องที่จะทำให้มีโอกาสชนะคดีในชั้นอุทธรณ์ได้
บริษัทที่ออกหลักทรัพย์

บริษัท ไดอาน่าดีพาร์ทเม้นท์สโตร์ จำกัด (มหาชน) ประกอบธุรกิจ ห้างสรรพสินค้า

โดยมีที่ตั้งสำนักงานใหญ่เลขที่ 55/3 ถนนศรีภูวนารถ ตำบลหาดใหญ่ อำเภอหาดใหญ่ จังหวัดสงขลา

เลขทะเบียนบริษัท (เดิม) บมจ.540 Home Page (ถ้ามี) http://www.diana.co.th

เลขทะเบียนบริษัท (ใหม่) 0107538000177

โทรศัพท์ 0-7427-2222 โทรสาร 0-7427-2200
ข้อมูลสรุป (Executive Summary)

บริษัท ไดอาน่าดีพาร์ทเม้นท์สโตร์ จำกัด (มหาชน) ประกอบธุรกิจค้าปลีกประเภทห้างสรรพสินค้า
โดยมุ่งเน้นที่จะนำเสนอบริการสำหรับสมาชิกทุกคนในครอบครัว
ที่ต้องการใช้ชีวิตส่วนหนึ่งเพื่อการพักผ่อน
บันดาลความสุขเพื่อบำบัดความเหนื่อยล้าจากภาระการงานทั้งปวง
และจับจ่ายใช้สอยสิ่งของเครื่องใช้ต่างๆ ในชีวิตประจำวันอย่างมีความสุข
โดยทางห้างฯไดอาน่าได้จัดให้ มีสินค้าและบริการแบบครบวงจร มีลักษณะที่อบอุ่น ไม่ล้าสมัย
ในราคาที่สมเหตุสมผล มีการบริการที่เป็นมิตรทำให้รู้สึกคุ้นเคยและอบอุ่นใจ
อีกทั้งคณะผู้บริหารมีความต้องการให้มีห้างสรรพสินค้าของคนไทยเพื่อคนไทยบริหารสร้างงาน
สร้างรายได้ต่อคนไทยท้องถิ่นด้วยกัน รวมถึงกิจกรรมสาธารณกุศลที่ทางองค์กร
ได้ยื่นมือเข้าร่วมเพื่อคืนกำไรสู่ท้องถิ่นเสมอมา

บริษัทฯ มีรายได้หลักมาจากการขายสินค้า และมีรายได้อื่นๆ เป็นรายได้จากการให้เช่าพื้นที่
และการให้บริการใช้พื้นที่ ซึ่งปัจจุบันได้เปิดดำเนินการอยู่ 3 สาขาคือ สาขาศรีภูวนารถ
สาขาปัตตานี และสาขาถนนอุดมวิถี จังหวัดปัตตานี นอกจากนี้บริษัทฯยังมีบริษัทย่อยคือ
บริษัทไดอาน่าคอนวีเนี่ยนสโตร์ จำกัด ซึ่งประกอบธุรกิจประเภทร้านสะดวกซื้อ (Convenience
Store) ปัจจุบันบริษัทฯ มีทุนจดทะเบียนทั้งสิ้น 130 ล้านบาท

ในปี 2548 บริษัทฯ
ดำเนินการปรับปรุงตกแต่งภายในและภายนอกอาคารห้างสรรพสินค้าเสร็จเรียบร้อยแล้ว
ประกอบกับบริษัทฯ ได้เพิ่มช่องทางการจำหน่าย โดยที่บริษัทฯ เปิดสาขาเพิ่มที่ถนนอุดมวิถี
จังหวัดปัตตานี
จากการที่ได้ทุ่มเทงบประมาณในการปรับปรุงตกแต่งพื้นที่และมุ่งเน้นด้านการตลาดโดยการจัดกิจกรรมส่งเสริมการขายมากขึ้น
ซึ่งส่งผลให้บริษัทฯ มีรายได้สูงขึ้นในปี 2548 เมื่อเทียบกับปี 2547
ประกอบกับการแข่งขันที่ค่อนข้างสูงในอำเภอหาดใหญ่ ทำให้บริษัทฯ
ก็ยังประสบปัญหาของการขาดทุนจากการมีรายได้เพิ่มขึ้นต่ำกว่าต้นทุนในการขายและให้บริการที่สูงขึ้น
รวมทั้งในปี 2547 ต่อเนื่องมาจนถึงปัจจุบัน บริษัทฯ
ยังคงได้รับผลกระทบจากการเกิดเหตุการณ์ความไม่สงบในสามจังหวัดชายแดนภาคใต้ที่ยืดเยื้ออยู่จนถึงขณะนี้

กลุ่มลูกค้าเป้าหมายของบริษัท ได้แก่ กลุ่มนักเรียน นักศึกษา กลุ่มวัยรุ่น กลุ่มวัยทำงาน
และกลุ่มครอบครัว ที่มีรายได้ปานกลางถึงรายได้สูง โดยทางบริษัทฯ
มุ่งเน้นกิจกรรมการตลาดที่ชัดเจนและกิจกรรมส่งเสริมการขายต่างๆมายมาย และกิจกรรมที่ห้างฯ
จัดขึ้นเป็นงานระดับภูมิภาค สร้างแรงดึงดูดใจต่อกลุ่มเป้าหมายได้ดี นำเอาศิลปิน ดารา มาร่วมงาน
โดยใช้ศิลปวัฒนธรรมเป็นตัวเดินเรื่อง อาทิเช่น งานแสดงศิลปวัฒนธรรม งานแสดงภาพเขียน
งานพิธีสมรสหมู่ในวันวาเลนไทน์ งานวันสงกรานต์ งานแฟชั่นโชว์ งานประกวดดัชชี่บอย แอนด์
เกิลร์ งานประกวดร้องเพลง เป็นต้น รวมทั้งการโฆษณาประชาสัมพันธ์โดยผ่านสื่อต่างๆ ทั้งทางวิทยุ
สื่อสิ่งพิมพ์ ป้ายโฆษณา แผ่นปลิว และสื่อต่างๆ ในการประชาสัมพันธ์ที่เข้าถึงกลุ่มเป้าหมาย

นอกจากนี้ บริษัทฯ ได้ตระหนักถึงความสำคัญของการพัฒนาบุคลากรในทุกระดับอย่างต่อเนื่อง
ให้มีการพัฒนาเพิ่มพูนความรู้ ความสามารถ ทักษะ
โดยการฝึกอบรมและดูงานทั้งในและนอกสถานที่อย่างต่อเนื่องเพื่อนำมาพัฒนา
และสร้างบรรยากาศที่ดี เพื่อก่อให้เกิดประโยชน์สูงสุดต่อพนักงานและองค์กร
6. โครงการในอนาคต

สืบเนื่องจากในปี 2547 บริษัทฯ ได้ดำเนินการปรับปรุงพื้นที่ขายทั้งภายในภายนอกอาคาร
และได้ดำเนินการตามแผนไปเรียบร้อยแล้วนั้นทั้งสองสาขา ประกอบกับธุรกิจของบริษัทฯ
ยังคงอยู่ภายใต้ภาวะการณ์แข่งขันที่รุนแรงและต่อเนื่อง บริษัทฯ จึงได้เพิ่มช่องทางการจำหน่าย
โดยที่บริษัทฯ เปิดสาขาเพิ่มที่ถนนอุดมวิถี จังหวัดปัตตานี
จากการที่ได้ทุ่มเทงบประมาณในการปรับปรุงตกแต่งพื้นที่และมุ่งเน้นด้านการตลาดโดยการจัดกิจกรรมส่งเสริมการขายมากขึ้น
ซึ่งส่งผลให้บริษัทฯ มีรายได้สูงขึ้นในปี 2548 เมื่อเทียบกับปี 2547
ประกอบกับการแข่งขันที่ค่อนข้างสูงในอำเภอหาดใหญ่
ปัญหาความไม่สงบในสามจังหวัดชายแดนภาคใต้ที่ยังไม่คลี่คลาย ราคาน้ำมันที่สูงขึ้น ทำให้บริษัทฯ
ก็ยังประสบปัญหาของการขาดทุนจากการมีรายได้เพิ่มขึ้นต่ำกว่าต้นทุนในการขายและให้บริการที่สูงขึ้น
บริษัทฯ จึงยังไม่มีโครงการในอนาคตที่ชัดเจน
นอกเหนือไปจากการพยายามหาช่องทางการจำหน่ายเพิ่มมากขึ้น
เอกสารแนบ 2

ข้อมูลการดำรงตำแหน่งของกรรมการผู้บริหารและผู้มีอำนาจควบคุมในบริษัทที่เกี่ยวข้องของบริษัทและบริษัทย่อย

  ----------------------- ---------------------- -------------- -------------- --------------
  รายชื่อกรรมการและผู้บริหาร                          บริษัท ดราก้อน วัน บริษัท แอพพลิเคชั่น บริษัท เอวิชั่น
                                                 จำกัด (มหาชน)   โฮสติ้ง จำกัด     จำกัด

  1.                      นายวิกรม คุ้มไพโรจน์       X                             

  2.                      นายจเรรัฐ ปิงคลาศัย       /, ///         XXX            

  3.                      นางนุตนา ศรีสมศักดิ์        /, ///                        

  4.                      นายทรงวุธ เวชชานุเคราะห์  /, ///         /              

  5.                      นายอนุทิพย์ ไกรฤกษ์        /                             

  6.                      นายศุภกร พลกุล           XX             XX             

  7.                      นายธราดล เปี่ยมพงศ์สานต์   //             //             

  8.                      นายวิเศษ ภานุทัต          //             //             

  9.                      นายขวัญรัฐ ส่วนพงษ์        ///                           

  10.                     นายอัฏฐ์ อัศวานันท์         ///                           

  11.                     นายบุญประสิทธิ์ ตั้งใจสุข     /              /, ///         

  12.                     นายอนันต์ ลี้ตระกูล                        X              

  13.                     นายสุทธิพร ปทุมเทวาภิบาล                  /              

  14.                     นายประสงค์ เอื้อสุริยนันท์                   ///            

  15.                     นายสุชัย เย็นฤดี                          ///            /

  16.                     นายเลิศ รักษ์ศิริวณิช                       ///            

  17.                     นายวิชัย วงศ์จริยกุล                       ///            /

  18.                     นางสาวรุจณ์จิรี วงสิน                      ///            

  19.                     นางสาวศิริพร พิพัฒน์พงษ์พันธ์                                /,///
  ----------------------- ---------------------- -------------- -------------- --------------

หมายเหตุ

X ประธานกรรมการ

XX ประธานกรรมการตรวจสอบ

XXX รองประธานกรรมการ

/ กรรมการ

// กรรมการตรวจสอบ

/// ผู้บริหาร
10. การควบคุมภายใน

คณะกรรมการบริษัท
ได้ให้ความสำคัญต่อการประเมินประสิทธิภาพของระบบการควบคุมภายในของบริษัทและ A-Host
ซึ่งเป็นบริษัทย่อย เพื่อให้มีความมั่นใจว่า รายงานทางการเงินของบริษัทและ A-Host
รวมทั้งข้อมูลที่ใช้ในการตัดสินใจมีความถูกต้อง ครบถ้วน และน่าเชื่อถือ โดยบริษัทและ A-Host
มีคณะกรรมการตรวจสอบจำนวน 3 ท่าน เพื่อดูแลและกำกับระบบควบคุมภายในของบริษัทและ
A-Host ให้ปฏิบัติตามนโยบายและข้อพึงปฏิบัติที่ได้รับมอบหมาย
และให้เป็นไปตามแผนงานที่ได้รับมอบหมายจากคณะกรรมการบริษัทและ A-Host
และสอดคล้องตามหลักเกณฑ์ของตลาดหลักทรัพย์และคณะกรรมการกำกับหลักทรัพย์และตลาดหลักทรัพย์

จากการประชุมคณะกรรมการบริษัท ครั้งที่ 3/2550 เมื่อวันที่ 1 มีนาคม 2550
โดยมีคณะกรรมการตรวจสอบจำนวน 2 ท่าน เข้าร่วมประชุมด้วยนั้น ทั้งนี้
กรรมการตรวจสอบที่เข้าร่วมประชุมเป็นบุคคลที่มีความรู้ในด้านบัญชีและการเงินร่วมอยู่ด้วย
ซึ่งคณะกรรมการได้ประเมินระบบการควบคุมภายในและการตรวจสอบภายใน
ตามแบบประเมินของคณะกรรมการกำกับหลักทรัพย์และตลาดหลักทรัพย์
โดยได้พิจารณาประเมินระบบการควบคุมภายในของบริษัทในด้านต่าง ๆ 5 ด้าน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม
ตามแบบประเมินความเพียงพอของระบบควบคุมภายในแล้ว คณะกรรมการของบริษัทมีความเห็นว่า
บริษัทมีระบบความควบคุมภายในของบริษัทที่พอเพียงแล้วในสภาพปัจจุบัน
รวมทั้งมีการควบคุมภายในในหัวข้ออื่นของระบบการควบคุมภายในอย่างเพียงพอและเหมาะสมแล้วมีเพียงพอแล้วในสภาพปัจจุบันเช่นเดียวกัน
โดยบริษัทมีระบบการควบคุมภายในโดยเฉพาะในเรื่องการทำธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว (ตามส่วนที่ 3 ข้อ 3.3 ถึงข้อ 3.7
ของแบบประเมินความเพียงพอของระบบควบคุมภายใน)
อย่างเพียงพอเหมาะสมและสามารถป้องกันทรัพย์สินของบริษัทและบริษัทย่อย
อันเกิดจากการที่ผู้บริหารนำไปใช้โดยมิชอบหรือไม่มีอำนาจเพียงพอ

ทั้งนี้ บริษัทได้ว่าจ้างที่ปรึกษาภายนอกซึ่งไม่มีความเกี่ยวข้องกับบริษัทและ A-Host (“ที่ปรึกษา”)
เข้าประเมินระบบการควบคุมภายในและหลักการกำกับดูแลกิจการที่ดีของบริษัท
โดยที่ประชุมของคณะกรรมการตรวจสอบของบริษัท ครั้งที่ 9/2549 เมื่อวันที่ 15 ธันวาคม 2549
ได้รับทราบรายงานและความเห็นของที่ปรึกษา
และมีมติให้ปรับปรุงระบบการควบคุมภายในตามแนวทางที่ที่ปรึกษาแนะนำ
6.  โครงการในอนาคต

บริษัทมีโครงการในอนาคต
ที่จะขยายการลงทุนในบริษัทที่มิได้จดทะเบียนในตลาดหลักทรัพย์เพิ่มเติมนอกเหนือจากบริษัทแกน
และมีนโยบายที่จะขยายกลุ่มธุรกิจที่จะลงทุนเพิ่มเติมนอกเหนือไปจากการลงทุนในธุรกิจที่จำหน่ายสินค้าและ/หรือให้บริการที่เกี่ยวกับเทคโนโลยีสมัยใหม่
โดยบริษัทจะยังคงไว้ซึ่งนโยบายการลงทุนเดิม นั่นคือ
ลงทุนในบริษัทซึ่งมีศักยภาพที่จะเจริญเติบโตและสร้างผลกำไร
หรือมีคุณสมบัติที่อาจจะเป็นบริษัทจดทะเบียนในตลาดหลักทรัพย์ได้ในอนาคต

ทั้งนี้ เมื่อวันที่ 14 พฤศจิกายน 2549 ที่ประชุมคณะกรรมการบริษัทครั้งที่ 16/2549
ได้มีมติอนุมัติการเข้าทำบันทึกข้อตกลงเพื่อศึกษาการลงทุนในบริษัท โปรเฟสชั่นแนล เอ้าท์ซอสซิ่ง
โซลูชั่นส์ จำกัด (“POS”) กับนางกิดานันท์ งามดีวิไลศักดิ์ และนายวีระชัย งามดีวิไลศักดิ์
ผู้ถือหุ้นรายใหญ่ของ POS ซึ่งไม่เป็นบุคคลเกี่ยวโยง โดยบริษัทอาจเข้าลงทุนด้วยตนเอง
หรือเข้าลงทุนโดยบริษัทแกน จำนวนรวมทั้งสิ้นไม่เกินกว่าร้อยละ 50 ของทุนจดทะเบียนของ POS
ทั้งนี้ บริษัทจะดำเนินการให้ที่ปรึกษาด้านต่าง ๆ เข้าทำการประเมินราคาซื้อขายหุ้น
รวมทั้งเข้าตรวจสอบสถานะทางการเงิน ธุรกิจ กฎหมาย บัญชี และภาษีของ POS
ให้แล้วเสร็จภายใน 3 เดือนนับแต่วันที่ลงนามในข้อตกลง อนึ่ง ณ วันที่ 16 กุมภาพันธ์ 2550
คณะกรรมการบริษัทมีมติขยายระยะเวลาบันทึกข้อตกลงออกไปอีก 2 เดือน

บริษัท โปรเฟสชั่นแนล เอ้าท์ซอสซิ่ง โซลูชั่นส์ จำกัด
ประกอบธุรกิจให้บริการจัดทำระบบบัญชีเงินเดือน และระบบใบแจ้งหนี้ รวมถึงการจัดทำบัญชี
ปัจจุบันมีทุนจดทะเบียนชำระแล้ว 6 ล้านบาท มูลค่าที่ตราไว้ 100 บาทต่อหุ้น